Radiotelevizija Unsko-sanskog kantona

RTVUSK ili Radiotelevizija Unsko-sanskog kantona je regionalna javna radiotelevizija koja se bavi pripremanjem, proizvodnjom, reproduciranjem, difuzijom i prenosom vlastitih radiotelevizijskih sadržaja prvenstveno namijenjenih javnosti Unsko-sanskog kantona te šire regije Bosanske krajine. Sjedište RTVUSK i studijski prostori nalaze se u Bihaću, u zgradi bihaćkog Kulturnog centra (Adresa: 502. Viteške brigade br.11., Bihać).

 Historija 
Radiotelevizija USK počela je s radom 1995. Reporterske ekipe RTV USK su krajem 1995. i 1996. prve ušle u povratnička naselja i ukazali na potrebu solidarnosti i podrške lokalnom stanovništvu nakon okončanja rata u Bosni i Hercegovini. Ekipe RTVUSK-a su svakodnevno na terenu, prate aktulena zbivanja i javnost izvještavaju o njima.

 Uprava 
Radio-televizija Unsko-sanskog kantona ima sedamdesetak zaposlenih. Tridesetak novinara i urednika svakodnevno priprema informativni, dokumentarni, obrazovni, kulturno-zabavni, sportski, dječiji i vjerski program , te ostale programske sadržaje. U realizaciji i prenosu radijskog i televizijskog programa učestvuju novinari, producenti, kamermani, montažeri, tonci, realizatori, predvodjeni šefovima tehničkog sektora.

 Emitiranje 
RTVUSK svakodnevno emituje više od 16 sati televizijskog i 24 sata radijskog programa, od čega više od 50 posto u vlastitoj produkciji.

Televizija Unsko sanskog kantona u primarnoj zoni svojim signalom u terestrijalnoj mreži pokriva prostor osam općina Unsko-sanskog kantona (Bihać, Cazin, Ključ, Sanski Most, Bužim, Velika Kladuša, Bosanska Krupa i Bosanski Petrovac) i dijelove RS (Novi Grad, Prijedor, Kostajnica...).

Program Televizije Unsko-sanskog kantona direktno ili putem kablovskih televizija moguće je gledati u cijeloj Bosni i Hercegovini, te u Zagrebu, Karlovcu, Sisku i drugim mjestima Republike Hrvatske.

Program se emituje putem IPTV platforme Moja TV te putem sistema kablovskih operatora u BiH. Veliki broj emisija iz vlastite proukcije RTVUSK dostupan je na vlastitom web portalu (Emisije na zahtjev). U ukupnoj produkciji uz informativni program, kojem se daje prednost, značajna pažnja poklanja se kulturno-zabavnom, dječijem i obrazovnom programu. Posredstvom distributerskih kuća TV USK obezbjeđuje značajan broj sati dokumentarnog i igranog programa, a povodom državnih i vjerskih praznika realiziraju se i specijalni programski sadržaji.

 Emisije 

Informativni program RTVUSK:

 Vijesti - pregled novih i aktuelnih vijesti (svaki dan u 10h, 12h, 14:30h)
 Dnevnik 1 - centralna informativna emisija  (svaki dan u 19:00h)
 Dnevnik 2 - pregled aktuelnih novosti  (svaki dan u 21:30h)
 TV interviju -       (utorkom   u 20:05h)
 U fokusu - informativno-politička emisija   (četvrtkom u 20:05h-uživo) koja se bavi najvažnijim političkim, društvenim i javnim temama. U emisiju se mogu uključiti i tv gledaoci svojim komentarima, pitanjima  i prijedlozima  tema.
 Iz skupštinskuh klupa - aktuelnosti iz Skupštine Unsko-sanskog kantona
 O nama - emisija posvećena najavama programa i emisijama RTVUSK   
 Otvoreno o svemu - razgovor s povodom o različitim temama

Ostale emisije RTVUSK:

 Nedjeljom zajedno - zabavni/kolažni program      (nedjelja u 16:30h)
 Kultura - pregled aktuelnih dešavanja u oblasti kulture
 Živjeti zdravo - emisija o zdravlju
 Poduzetnik - emisija o privredi
 Time Out - sportski program
 Sportska hronika - sportski program
 Priče sa Une - dokumentarni program o rijeci Uni
 TV Škola - emisija posvećena najmlađoj populaciji (dječiji program)
 Krajiška zemlja - emisija o poljoprivredi
 Eko kutak- emisija o ekologiji
 Duhovni svijet - religijska emisija
 Tragom sudbina - životne priče, reportaže...
 TV Aukcija - humanitarni program

 Reference 

 Vanjski linkovi 
Službena web stranica

Kategorija:TV-stanice osnovane 1995.
Kategorija:Bosanskohercegovačke TV-stanice
Kategorija:Mediji u Bihaću